# name
Anàlisi de la perspectiva de gènere respecte l'espai públic en els protocols contra agressions masclistes dels barris de Gracia i Poble Sec

# metadata.dc.description[].value
Màster d'Estudis de Dones, Gènere i Ciutadania, Universitat de Barcelona, Facultat de Geografia i Història, any: 2017-2018, Tutora: Anna Ortiz Guitart

# metadata.dc.description.abstract[].value
L’espai públic està tenyit de patriarcat, la qual cosa provoca que en ell hi tinguin
cabuda un seguit de violències que venen condicionades pel gènere de les
persones i que poden ser de caràcter simbòlic-indirecte, o bé explícit-directe. En
aquest treball, intento emmarcar aquestes violències perpetrades en l’urbanisme
des d’una perspectiva de gènere per contraposar i proposar lleugeres millores
des d’un anàlisi qualitatiu en referència als protocols contra agressions
masclistes.
Analitzo la percepció d’inseguretat de grups que tradicionalment han estat
invisibilitzats, com ara les dones, les quals transiten i habiten l’espai.
Concretament, em centro en els espais d’oci nocturn i les festes majors dels barris
de Gràcia i Poble Sec de Barcelona.
A més, faig un recull teòric de les violències que succeeixen a l’espai públic des de
diverses disciplines i experiències que treballen en la transformació urbanística
des de la perspectiva de gènere. Els processos d’investigació sociològica i
antropològica, centrats en el concepte de “la vida quotidiana” són fonamentals
per a l’urbanisme feminista. En aquest sentit, faig una síntesi de moltes de les
experiències pioneres que s’han dut a terme a l’Estat Espanyol en aquesta línia.
Em disposo a investigar i abordar la creació de mecanismes d’actuació promoguts
des dels moviments feministes autònoms, protocols contra agressions masclistes,
que tenen l’objectiu de fer front i donar resposta col·lectiva a les agressions
masclistes en espais de festa major en el sí de la ciutat de Barcelona, a Gràcia i
Poble Sec, els quals han tingut i tenen un impacte real i social, ja que
l’administració pública s’ha emmirallat i ha basat aquestes pràctiques
incorporant-les en els seus programes d’actuació municipal vers l’eradicació de la
violència de gènere a l’espai públic. És el cas de les Festes Majors de Gràcia 2017
quan l’Ajuntament va desenvolupar un protocol en contra les agressions
masclistes conjuntament amb l’Assemblea de Dones Feministes de Gràcia i el qual
avui dia està en permanent revisió, creixement i transformació. L’objectiu
d’aquest treball és analitzar els protocols de l’Assemblea de Feministes de Gràcia
i del col·lectiu Poble Sec Feminista, guardonat amb el Premi 25N–Dia
internacional per a l’eliminació de la violència vers les dones, per comprovar si
incorporen la perspectiva de gènere respecte l’espai públic i, en cas que no s’ho hagin plantejat, iniciar un procés d’anàlisi d’aquesta perspectiva en el contingut
dels protocols i les possibles accions que es poden desenvolupar per aplicar-la.

# metadata.dc.rights[].value
cc-by-nc-nd (c) Joan i Torra, Montserrat, 2018

# metadata.dc.source[].value
Màster Oficial - Estudis de Dones, Gènere i Ciutadania

# metadata.dc.title[].value
Anàlisi de la perspectiva de gènere respecte l'espai públic en els protocols contra agressions masclistes dels barris de Gracia i Poble Sec